1960 maran Los Caminantes tam utt’ayañatakiw Carlos Palenque-x mayacht’asïna, walja maranakxarux yatiyirjamaw radio Méndez-an La Hora del Chairo uk sarayañ qalltäna. Ukat radio Illimani-n “Sabor a Tierra” uka wakichäwrak uñstayäna, ukat kanal istatalan “El Hippershow” uk kunrak sarayäna. Paypach wakichäwiw Lidia Gueiler Tejada jilïr irpirin jist’antatäna, kawkiritï jaqiruw walpin p’arxtayäna. Ukjarux 1980 maran radio Metropolitana-prak uñstayasxäna.